Sammuttimen tarkastuksessa ja huollossa tulee noudattaa kulloinkin voimassa olevaa lainsäädäntöä. Käsisammuttimen huolto- ja tarkastustöitä saa suorittaa vain Tukesin hyväksymä käsisammuttimien huolto- ja tarkastustöihin oikeutettu liike.

**Kunnossapitotoimenpiteiden aikavälit**

|  |  |
| --- | --- |
| Tarkastusväli | kaksi (2) vuotta. Jos käsisammutinta säilytetään paikassa, jossa se on alttiina kosteudelle, tärinälle, lämpötilan vaihtelulle tai pakkaselle, tarkastus on tehtävä vuoden (1) välein |
| Huoltoväli | 10 vuotta sekä aina käytön jälkeen tai mikäli tarkastus antaa siihen aihetta |
| Määräaikaistarkastus | 10 vuotta |
| Käyttöaika | Sammutinvalmistajan suosittelema käyttöaika max. 20 vuotta.(1) |

1. Mikäli sammutin sijaitsee haasteellisissa olosuhteissa, sen käyttöikä voi lyhentyä – sammutinvalmistajan suositus 10 vuotta

Sammuttimen määräaikaistarkastus (”koeponnistusväli”) sekä uuden sammuttimen ensimmäinen tarkastus- ja huoltoajankohta lasketaan sammuttimen valmistusajankohdasta. Tehtaan lopputarkastus (= valmistusajankohta) luetaan ensimmäiseksi tarkastukseksi.

**Sammuttimen tarkastus**

Käsisammuttimen tarkastuksessa tarkastetaan käsisammuttimen toimintakunto. Tarkastuksessa varmistetaan, että käsisammuttimessa ei ole toimintaa haittaavia vikoja tai puutteita ja että käsisammuttimeen kiinnitetyn käyttö- ja huolto-ohjeen tiedot ovat luettavissa.

Valmistavat toimenpiteet:

* tarkasta säiliön ulkopuolinen kunto - puhdista säiliön ulkopinta (ilman liuottimia)
* tarkasta venttiilirungon ja varmistimen kunto - muovisinetin ja varmistimen tulee olla ehjät
* tarkasta, että etiketit ovat ehjät ja kaikki tiedot ovat selkeästi luettavissa. Tarvittaessa etiketti uusitaan. Etiketin tulee olla suomen- ja ruotsinkielinen

Tarkastus:

1. Merkinnät
   * tarkasta säiliön paineastiamerkinnät ja tarvittaessa toimi jäljempänä olevan ohjeen ”koeponnistus” mukaisesti
2. Letku
   * irrota letku ja tarkasta letkun kunto, kiinnitys ja ettei letkussa ole tukkeumia.
3. Paino
   * tarkasta sammuttimen paino – täytöksen oltava 5 kg, ylitäytöstä ei sallita
4. Laukaisulaite
   * tarkasta laukaisulaitteen kunto. Varmista, että laukaisukahvan ja venttiilipultin kosketuspinnat, sekä venttiilipultin näkyvä osa ovat puhtaat, voidellaan ne vaseliinilla.
5. Letku
   * vaihda letkun ja venttiilirungon väliin uusi tiiviste ja kiinnitä letku takaisin paikalleen.
6. Tarkastuslipuke
   * kiinnitä lopuksi toimintakuntoiseen sammuttimeen tarkastuslipuke

**Sammuttimen täyttö**

Täytön yhteydessä tulee käyttää vain alkuperäisiä tuotemallin varaosia. Hiiilidioksidisammuttimen täytössä tarkastustoimenpiteiden lisäksi tehdään seuraavaa:

1. Säiliö
   * jos säiliön edellisestä koeponnistuksesta on kulunut yli 10 vuotta, on säiliö koeponnistettava ennen täyttöä.
2. Venttiili
   * tarkasta venttiilin kunto
   * HUOM! Sammutin on tehtävä paineettomaksi ennen venttiilin tai kantokahvan vaihtoa.
3. Uudelleentäyttö
   * täytä säiliö hiilidioksidilla – ylitäyttöä ei sallita.
   * sinetöi varmistin
4. Tiiveyskoe (kaksi mahdollista tapaa):

1) sivele venttiilirunko, rungon ja säiliön liitoskohta sekä mittari saippuavedellä tai suihkuttamalla näihin kohtiin vuodonilmaisuainetta mahdollisten vuotojen toteamiseksi. Anna aineen vaikuttaa n. 5 minuuttia, jonka jälkeen edellä mainitut kohdat tarkastetaan.

2) upota sammutin lämpimään veteen. Paras tulos saadaan +40 ºC vedessä.

1. Tarkastus- ja huoltolipuke
   * kiinnitä huollettuun sammuttimeen lopuksi sammuttimeen tarkastus- ja huoltolipuke

Käyttää vain kuhunkin käsisammutinmalliin hyväksyttyjä varaosia


**Koeponnistus**

Säiliö on koeponnistettava 10 vuoden välein, ellei tarkastus tai huolto annan aihetta aikaisempaan koeponnistukseen. Koeponnistuksen yhteydessä vaihdetaan aina säiliön ja venttiilirungon välinen o-rengas.

**Muuta**


* Sammuttimien tekniset tiedot ovat mallikohtaisissa datalehdissä. Datalehdet löytyvät tuotekorttien dokumenteista [Linkki >>](https://kauppa.teknosafe.fi/tuote-osasto/kiiinteistot/sammuttimet/hiilidioksidisammutin/)
* Venttiilien vääntömomentit (tiedot eri sammutinmalien venttiileistä löydät Datalehdistä)

|  |  |  |  |
| --- | --- | --- | --- |
| Venttiilin tyyppi | Säiliön tyyppi | Momentti [Nm] | |
|  |  | min. | max |
| M25x2, messinki, CPF | teräs | 95 | 130 |
| M25x2, messinki, CPF | alumiini | 95 | 130 |

[](http://www.teknosafe.fi)

**Maahantuoja**

Teknosafe Oy  
Tiedonkatu 4, 55420 Imatra  
[**www.teknosafe.fi**](https://teknosafe-my.sharepoint.com/personal/tarja_vilmi_teknosafe_fi/Documents/Tuotteet/Sammuttimet/Huolto-ohjeet/www.teknosafe.fi)

[](http://www.teknosafe.fi)